Source: http://docplayer.fi/4600465-Tuusjarven-hoitokalastussuunnitelma.html
Timestamp: 2018-06-21 16:43:12+00:00
Document Index: 12066302

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TUUSJÄRVEN HOITOKALASTUSSUUNNITELMA - PDF
Download "TUUSJÄRVEN HOITOKALASTUSSUUNNITELMA"
1 TUUSJÄRVEN HOITOKALASTUSSUUNNITELMA Kymijoen vesi ja ympäristö ry:n tutkimusraportti no 275/2014 Markku Kuisma Kymijoen vesi jaympäristö ry
2 SISÄLLYS 1 TAUSTAA TARPEEN ARVIOINTI SUUNNITTELUSSA HUOMIOITAVAA 2 2 TUUSJÄRVI AIEMMAT KALASTOSELVITYKSET VERKKOKOEKALASTUS SUORITETUT HOITOKALASTUKSET TUUSJÄRVEN ISTUTUKSET 7 3 SUOSITUS TUUSJÄRVEN HOITOKALASTUKSESTA PETOKALAISTUTUKSET JA KALASTUKSEN OHJAUS SEURANTA 10 VIITTEET 10.
3 1 TAUSTAA Tuusjärven hoitokalastussuunnitelma on osa Kymijoen alueen järvikunnostushankkeessa laadittua Tuusjärven kunnostussuunnitelmaa. Biomanipulaatiolla eli ravintoketjukunnostuksella tarkoitetaan menetelmää, jossa yleensä pyritään parantamaan kohdevesistön laatua vähentämällä rehevöitymisen seurauksena vesistöön muodostunutta särkikalavaltaista kalastoa tehokalastuksin tai estämään järven tilan heikkenemistä hoitokalastuksilla. Teho- ja hoitokalastusten vaikutuksia pyritään yleensä myös tehostamaan särkikaloja ravinnokseen käyttävien petokalojen (mm. kuha, ahven, hauki) kantoja vahvistamalla. Ravintoketjukunnostus soveltuu järviin, jotka ovat rehevöityneet ulkoisen kuormituksen vaikutuksesta, mutta joiden tila ei ole parantunut merkittävästi kuormituksen alentamisen jälkeen. Tällaisissa järvissä sisäinen kuormitus pitää yllä korkeaa rehevyystasoa (Sammalkorpi ja Horppila 2005). Eräs sisäistä kuormitusta aiheuttava tekijä on ravintoketjun rakenteen ja toiminnan muuttuminen rehevöitymisen vaikutuksesta. Ylitiheäksi kasvaneet kalakannat saalistavat tehokkaasti etenkin suurikokoista eläinplanktonia, jonka laidunnusteho ja näin ollen merkitys leväkasvun rajoittajana vähenevät (Brooks & Dodson 1965). Pohjalla ruokaillessaan särkikalavaltainen kalasto (etenkin särki ja lahna) kierrättää tehokkaasti ravinteita järven pohjalta ja ranta-alueilta ulapalle levien käyttöön (Horppila ja Kairesalo 1992; Horppila ym. 1998). Kun kalaston rakenne ja veden laatu paranevat ravintoketjukunnostuksen myötä, nousee myös järven virkistyskäyttöarvo, virkistyskalastus mukaan lukien (Sammalkorpi ja Horppila 2005). Yleisin toimenpide ravintoketjukunnostuksessa on särkikalojen, sekä joissain tapauksissa myös kuoreen ja pienten ahvenkalojen (pieni ahven ja kiiski) poistopyynti. Samalla pyritään myös vahvistamaan poistopyyntien vaikutusta petokalaistutuksilla. Poistopyynnit aloitetaan yleisesti tehokalastuksella, jonka tavoitteena on selkeä muutos kalakantoihin. Tämän jälkeen pyynti jatkuu hoitokalastuksena, jolla ylläpidetään saavutettua muutosta kunnostuksen jälkeen ja estetään hyvän tilan heikkeneminen. Teho- ja hoitokalastusten positiiviset vaikutukset ovat erityisen hyvin havaittavissa matalissa ja rehevissä särkikalavaltaisissa järvissä. Näissä särkikalojen tehokas poisto voi johtaa merkittävään veden kirkastumiseen ja sisäisen fosforikuormituksen vähenemiseen (Sammalkorpi ja Horppila 2005). 1.1 TARPEEN ARVIOINTI Ravintoketjukunnostuksen tarvetta arvioitaessa on hyvä ottaa huomioon monia eri asioita. Selkeä tarve kunnostukselle on, kun järven kalasto on koekalastusten perusteella hyvin runsas ja se heikentää järven tilaa. Kun arvioidaan järven rehevyystason tai leväkukintojen vähentämismahdollisuuksia ravintoketjukunnostuksella, keskeisiä mittareita ovat suuri koekalastuksen yksikkösaalis, ravinnetasoon nähden korkea levämäärä ja veden laadun selvät vuodenaikaisvaihtelut (Sammalkorpi ja Horppila 2005). Ravintoketjukunnostusta voidaan pitää perusteltuna myös, jos kalaston rakenteessa on havaittavissa epäedullisia muutoksia. Tällöin kalasto on hyvinkin särkikalavaltainen, särkikalat ja ahvenet ovat Kymijoen vesi ja ympäristö ry 1
4 pienikokoisia ja särkikalojen kasvu on hidasta. Myös petokalojen (kuha, hauki ja iso, yli 15 cm:n ahven) pieni osuus kalakannassa on merkki kalakannan vinoutumisesta, huolimatta siitä, että esimerkiksi kuhan kasvu voi olla nopeaa. Ravintoketjukunnostuksen tarvetta voidaan arvioida myös tutkimalla vesinäytteistä klorofyllia:n ja kokonaisfosforin pitoisuuksien suhdetta. Ravintoketjukunnostus voi olla tarpeen, mikäli klorofylli-a:n ja fosforin suhde on kasvukaudella keskimäärin 0,3 0,4 tai sitä korkeampi (Sarvilinna ja Sammalkorpi 2010). Myös isojen vesikirppujen puuttuminen eläinplanktonista viittaa ravintoketjukunnostuksen tarpeeseen. Jos veden fosforipitoisuus on jatkuvasti yli 100 µg/l, on se merkki hyvin korkeasta ulkoisesta ja sisäisestä ravinnekuormituksesta. Ulkoisen kuormituksen saaminen kuriin onkin edellytys hyvin onnistuvalle ravintoketjukunnostukselle, sillä ilman ulkoisen kuormituksen vähentämistä teho- ja hoitokalastusten vaikutukset jäävät lyhytaikaisiksi ja ohimeneviksi. Tällaisissa tapauksissa tehokalastus olisi uusittava usein (Sammalkorpi ja Horppila 2005) 1.2 SUUNNITTELUSSA HUOMIOITAVAA Teho- ja hoitokalastuksia suunniteltaessa kannattaa huolehtia siitä, että kaloja poistetaan järvestä riittävästi. Kuitenkin tarkkaa lukemaa tehokalastuksen poistotarpeesta on vaikea antaa esim. koekalastusten perusteella, koska saalistavoite riippuu järven kalamäärän lisäksi monesta muustakin tekijästä. Tehokalastuksen saalistavoite on suhteutettava järven pinta-alaan ja veden fosforipitoisuuteen. Mikäli halutaan, että tehokalastuksilla on vaikutusta vedenlaatuun 1 2 vuoden ajanjaksolla, on Etelä- ja Keski-Suomen rehevissä järvissä järkevä saalistavoite noin kg/ha vuodessa, jos järven fosforipitoisuus on alle 50 µg/l. Mikäli fosforipitoisuus on 100 µg/l, tulisi vuoden saalistavoitteen olla tasolla kg/ha (Sammalkorpi ja Horppila 2005; Sarvilinna ja Sammalkorpi 2010). Kalastus on tehokkainta, kun se kohdistuu sekä vanhoihin että nuoriin kaloihin. Kuitenkin nuorilla särkikaloilla on yleensä suurin vaikutus ravintoketjun toimintaan. Nuorten särkikalojen vähentämiseen on myös varauduttava tehokalastushankkeen toisena ja kolmantena vuonna, koska särkikalojen suuri lisääntymiskapasiteetti tuottaa runsaasti jälkeläisiä, jotka täyttävät kalastuksen tekemää vapaata tilaa. Tällöin eläinplanktoniin kohdistuva saalistus voi jopa kasvaa. Kynnystaso, jonka alle jäävällä saaliilla ei ole vaikutusta veden laatuun, nousee veden fosforipitoisuuden noustessa. Rehevimpien järvien kalamäärä voi olla niin suuri, etteivät edes 100 kg/ha ylittävät vuosisaaliit saa aikaan näkyviä vaikutuksia. Muutos ei myöskään ole pysyvä, mikäli ulkoinen kuormitus on liian korkea. Tällöin kalasto palautuu nopeasti ilman jatkuvaa tehokasta kalastusta ja erittäin vahvaa petokalakantaa (Sammalkorpi ja Horppila 2005). Kun teho- ja hoitokalastusten määrää vähennetään, on tärkeää, että kohdejärveen muodostuu tai on muodostunut vahva petokalakanta. Tämä on tärkeä edellytys sille, että kalakannan rakenne pysyy hyvänä. Mikäli kalabiomassasta noin 30 % on petokaloja, voivat ne säädellä tehokkaasti nuorten särkikalojen määrää. Pienempikin petokalamäärä voi 2 Kymijoen vesi ja ympäristö ry
5 hyödyntää järven ravintoketjun hoitotoimia välillisesti, vaikka suora petokalavaikutus jäisikin vähäiseksi. Tavoitteena tulisikin olla runsaat kannat sekä rantavyöhykkeen petoja, kuten haukea, että avovesialueen lajeja, kuten ahventa ja kuhaa. Jos em. vyöhykkeistä vain toisessa on vahvat petokalakannat, pystyvät nuoret särjet siirtymään siihen ympäristöön, jossa petokalojen osuus on vähäisempää. Jos molempien, sekä ranta-alueen haukikanta että avovesialueen ahven- ja kuhakannat ovat riittävän vahvat, voi petokalojen vaikutus ravintoverkkoon nousta merkittäväksi (Berg ym. 1997). Teho- ja hoitokalastukset voimistavat usein petokalakantoja, koska mm. ahventen koko kasvaa särkikalojen aiheuttaman ravintokilpailun vähenemisen johdosta. Myös ahvenen ja kuhan poikastuoton on usein havaittu paranevan. Veden kirkastuminen ja uposkasvien leviäminen hyödyttävät paitsi ahventa myös haukea (Sammalkorpi ja Horppila 2005). Tämän lisäksi petokalakantoja voi vahvistaa mm. tuki-istutuksin ja kalastuksen ohjauksella. Erityisesti kalastuksen ohjaus on isossa roolissa petokalakantojen vahvistamisessa. Esim. kuhan osalta tulisi alamittaa kohottaa 45 cm:iin, ja verkkojen silmäkoko kuhan pyynnissä tulisi olla vähintään 55 mm. Pienissä vesistöissä myös kalastuksen ajallinen tai alueellinen rajoittaminen olisi usein tarpeellista. Näiden toimenpiteiden tuloksena saavutettaisiin vahvempi, särkikaloja hyödyntävä petokalakanta, ja kalastajatkin saisivat aikaisempaa suurempia saaliskaloja (Sarvilinna ja Sammalkorpi 2010). Lisäksi vesistöissä, joissa on runsaat lahna-, pasuri- tai sulkavakannat, on tärkeää huolehtia haukikannan ja erityisesti suurten haukien kannoista. Tämä siksi, että jo 15 cm:n pituinen lahna on liian korkea profiililtaan esim. 40 cm:n kuhalle, jotta se voisi käyttää lahnaa ravinnokseen. Suomalaisista kaloista siis ainoastaan tarpeeksi iso hauki pystyy syömään em. kaloja ja osaltaan pitämään särkikalakantoja kurissa. 2 TUUSJÄRVI 2.1 AIEMMAT KALASTOSELVITYKSET Arvioitaessa ravintoketjukunnostuksen tarvetta on erittäin tärkeää tietää järven kalaston lajisuhteet ja ikä- tai kokojakaumat. Nämä saadaan yleensä selville koeverkkokalastuksin, mutta myös koetroolauksia ja nuottauksia, kaikuluotausta sekä kalastustiedusteluja voidaan käyttää apuvälineinä arvioitaessa kalaston määrää, lajisuhteita ja ikäjakaumia. Usein pelkkä koeverkkokalastus ei olekaan riittävä tapa saada selville koko lajistoa, sillä esim. hauen ja ison lahnan pyydystettävyys koeverkoilla on sangen alhainen. Tuusjärvellä ei kalastoa ole aikaisemmin tutkittu juuri lainkaan. Virallisia koekalastuksia järvellä ei ole tehty koskaan, vaan järven kalakannan tila on ollut ainoastaan paikallisten kalastajien havaintojen varassa. Niinpä vuoden 2013 verkkokoekalastus olikin ensimmäinen virallinen kalastoselvitys Tuusjärvestä. Kymijoen vesi ja ympäristö ry 3
6 2.2 VERKKOKOEKALASTUS 2013 Kymijoen alueen järvikunnostushankkeen puitteissa suoritettiin Tuusjärven verkkokoekalastukset ajalla Koekalastus suoritettiin Nordicyleiskatsausverkoilla 4 verkkoyön ponnistuksella (Kuva 1). Järven pinta-alan perusteella koekalastuksen laajuudeksi määritettiin ensin 13 verkkoyötä, mutta kalastusta jouduttiin supistamaan huomattavasti Tuusjärven voimakkaan umpeen kasvamisen ja mataluuden takia. Nordic- yleiskatsausverkko on 1,5 m korkea ja 30 m pitkä, kahdestatoista 2,5 m leveästä solmun silmäväliltään eri harvuisesta havaspaneelista koostuva verkko. Verkon paneeleiden solmuvälit (mm) ja langan paksuudet järjestyksessä ovat seuraavat: Solmuväli mm 43 19,5 6, , , Lanka mm 0,20 0,15 0,10 0,12 0,23 0,10 0,12 0,15 0,15 0,10 0,16 0,16 Verkot laskettiin päivän päätteeksi ja nostettiin aamulla. Kalastusajaksi muodostui siten noin 18 tuntia. Koekalastuksia varten Tuusjärven vesipinta-ala jaettiin 69 koekalastusruutuun, joista valittiin 4 koealaa (ensin 13, mutta arvotuista ruuduista kalastettiin ainoastaan ne, jotka oli mahdollista kalastaa). Tällä paitsi varmistettiin havaintojen riippumattomuus, myös pyrittiin saamaan mahdollisimman kattava kuva Tuusjärven kalastosta. Kaikki koealat sijaitsivat 0 3 metrin syvyysvyöhykkeellä. Tämän takia jokainen verkko asetettiin pyyntiin pohjaan. Kunkin koekalastusverkon saalis lajiteltiin solmuväli- ja lajikohtaisesti, punnittiin sekä suoritettiin yksilökohtaiset pituusmittaukset enintään kahdestakymmenestä satunnaisesti valitusta yksilöstä/laji/solmuväli. Mikäli yksilöitä oli havaspaneelissa alle 20/laji, mitattiin kaikki lajin yksilöt. 4 Kymijoen vesi ja ympäristö ry
7 Kuva 1. Tuusjärven vuoden 2013 verkkokoekalastusten koeverkkojen sijainnit. Saalista koekalastuksissa kertyi yhteensä 3944 g (65 kpl) yksikkösaaliin ollessa 986 g/verkko ja 16,3 kpl/verkko. Suurimman osan saaliista muodostivat ahven, lahna, ruutana, sorva ja särki (Kuva 2). Kuva 2. Tuusjärven vuoden 2013 verkkokoekalastusten yksikkösaaliit. Kymijoen vesi ja ympäristö ry 5
8 Painomääräisesti tarkasteltuna suurimman osuuden saaliista muodostivat ahven 21 %:n ja ruutana 20 %:n osuuksilla. Myös muut särkikalat olivat hyvin edustettuina. Lukumääräisesti lajisuhteita tarkasteltaessa ahventen osuus nousee huomattavasti, sillä kappalemääräisesti tarkasteltuna ahventen osuus oli 52 %, särjen kohottaessa osuuttaan 23 %:iin. Petokalojen (> 15 cm ahven, kuha ja hauki) osuus saaliista oli kohtuullinen noin 22 %:n osuudella (Taulukko 1). Taulukko 1. Tuusjärven kokonaissaaliit, yksikkösaaliit ja prosenttiosuudet kalalajeittain vuonna Laji Kokonaissaalis (g) Yksikkösaalis g/verkko Biomassa- Kokonaissaalis Yksikkösaalis osuus % (kpl) kpl/verkko Lukumääräosuus % Ahven ,8 21, ,5 52,31 Hauki ,0 6,59 1 0,25 1,54 Lahna ,0 15, ,15 Pasuri ,3 9, ,15 Ruutana ,8 19,85 2 0,5 3,08 Salakka 13 3,3 0,33 2 0,5 3,08 Sorva ,5 15,26 3 0,75 4,62 Särki ,5 12, ,75 23,08 Yhteensä 3944,0 986,0 100, ,3 100,0 Ahvenkalat ,75 21, ,5 52,31 Särkikalat ,25 72, ,5 46,15 Ahven >15 cm 606,63 151,66 15,38 6 1,5 9,23 Petokalat ,59 1 0,25 1,54 Koeverkkokalastusten saaliin pituusjakaumia tarkastellessa voidaan havaita, että sekä ahven että särki ovat Tuusjärvessä kohtalaisen pienikokoisia. Suurin osa mitatuista ahvenista sijoittui pituusluokkiin 4 9 cm ja särjistä 9 11 cm. Molemmista lajeista saatiin isompiakin yksilöitä, mutta niiden osuus saaliista oli kuitenkin kohtalaisen vähäinen (Kuva 3). 6 Kymijoen vesi ja ympäristö ry
9 Kuva 3. Tuusjärven vuoden 2013 koekalastusten saaliin pituusjakaumat ahvenen ja särjen osalta. 2.3 SUORITETUT HOITOKALASTUKSET Tuusjärvellä on suoritettu 2000-luvulla pienimuotoisia hoitokalastuksia osakaskunnan toimesta. Hoitokalastukset on toteutettu rysäpyyntinä keväisin vuosina 2001 ja Keväällä 2001 hoitokalastusrysä koettiin 12 kertaa, kertasaaliin ollessa kg. Kevään 2001 pyynnin kokonaissaalis oli siis maksimissaan noin 2000 kg. Keväällä 2008 rysä koettiin 8 kertaa ja kokonaissaaliiksi muodostui 1010 kg. Hoitokalastusten saalis koostui lähinnä särkikaloista ja joistakin petokalalajeista. Yleisimpiä saalislajeja olivat mm. särki, salakka, sorva, lahna, hauki, ruutana ja jokunen made. 2.4 TUUSJÄRVEN ISTUTUKSET Tuusjärveen on ELY-keskuksen ylläpitämän istutusrekisterin mukaan tehty vain vähän istutuksia. Istutuksia on suoritettu sekä osakaskunnan että kalastusalueen toimesta. Istutuslajeina on käytetty planktonsiikaa ja karppia. Istutustiedot löytyvät Taulukosta 2. Kymijoen vesi ja ympäristö ry 7
10 Taulukko 2. Tuusjärveen suoritetut kalanistutukset vuosina Istutusaika Laji Ikä Kpl Planktonsiika 1k Planktonsiika 1k Karppi 2k Karppi 2v SUOSITUS TUUSJÄRVEN HOITOKALASTUKSESTA Koekalastusten perusteella kalaston tila Tuusjärvellä ei ole hälyttävä. Koekalastuksen biomassa- ja kappalemääräiset yksikkösaaliit olivat kohtuullisen alhaisella tasolla, mutta toisaalta saaliiksi saadut kalat olivat pääosiltaan sangen pieniä, ja petokaloja tavattiin kohtuullisen vähän. Järven kalastoa hallitsevat pääosin ahvenkanta ja eri särkikalakannat. Ahvenkanta koostuu suurelta osin pienikokoisista yksilöistä, mutta joukossa on myös isompikokoisia, yli 15 cm:n petoahvenia. Paikallisten mukaan järvessä on myös jonkinasteinen haukikanta, mutta koekalastuksessa haukia saatiin saaliiksi vain yksi kappale. Järvellä on suoritettu hoitokalastuksia rysäpyynnein kahteen eri otteeseen, mutta niiden vaikutukset eivät ole enää nähtävissä kalakannassa. Ympäristöhallinnon ohjeistuksen mukaan (Sammalkorpi ja Horppila 2005) teho- ja hoitokalastuksiin tulisi ryhtyä, mikäli tietyt kalaston rakennetta kuvaavat ja veden laadusta kertovat raja-arvot ylittyvät. Raja-arvot ja Tuusjärvellä havaitut tulokset on esitetty Taulukossa 3. Taulukko 3. Hoitokalastuksen tarvetta ilmentävät raja-arvot ja Tuusjärvellä havaittuja tuloksia. kg/verkko kpl/verkko särkikala% petokala% keskikoko/ chl/tp sinilevät kasvu (särkikalat, ahven) Raja > 2 k g > 100 kpl > 60 % < 20 % pieni/hidas 0,4 tai yli säännöllinen Tuusjärvi ,25 72,3 22,0 pieni/hidas 0,480 harvoin Kun tarkastellaan kesän 2013 koekalastuksen tuloksia suhteessa ympäristöhallinnon ohjeistuksen raja-arvoihin, voidaan havaita, että tilanne Tuusjärvellä on kohtuullisen hyvä suhteessa raja-arvoihin. Kalamäärät olivat niin massamääräisesti kuin kappalemääräisestikin tarkasteltuina kohtuullisen alhaisella tasolla. Ainoastaan särkikalojen suhteellinen osuus saaliista, kalakannan suhteellisen pieni koko sekä klorofylli-a:n ja kokonaisfosforin suhde ylittävät raja-arvot niukasti. Em. tiedot ja Tuusjärven yleisen tilan huomioon ottaen suosituksemme on, että Tuusjärvellä ei ole perusteltua eikä tarpeellista suorittaa teho- ja hoitokalastuksia osana järven kunnostustoimia. Tämä suositus siis koskee lähestulkoon ammattimaisesti suoritettavia voimallisia kalastuksia, joita toteutetaan joko nuottaamalla, rysäpyynneillä tai 8 Kymijoen vesi ja ympäristö ry
11 troolaten. Tilannetta Tuusjärvellä on kuitenkin hyvä tarkkailla jatkossakin, ja suositeltavaa onkin, että Tuusjärvellä suoritettaisiin pienimuotoista kalakannan rakenteen muokkausta talkoovoimin, esim. katiskapyynnein. Katiskapyynnin tavoitteeksi olisi hyvä ottaa särkikalakannan ja pienikokoisen ahvenkannan vähentäminen. Pyynnin aikana tulisivat kaikki petokalat (hauki, yli 15 cm:n ahven) vapauttaa vesistöön, jotta ne omalta osaltaan auttaisivat järven kalaston tasapainon ylläpidossa. 3.1 PETOKALAISTUTUKSET JA KALASTUKSEN OHJAUS Petokaloilla on tärkeä rooli hyvinvoivan järven kalakannassa. Vahvat petokalakannat kohdistavat voimakasta predaatiota särkikalakantoihin sekä pienikokoisiin ahvenkantoihin. Siksi onkin tärkeää, että hoitokalastetussa järvessä on vahva petokalakanta. Luonnollisen lisääntymisen tueksi onkin mahdollista suorittaa tuki-istutuksia, jotta petokalakannat muodostuvat riittävän vahvoiksi hoitokalastusten varsinaisen kalastusvaiheen jälkeen. Tuusjärvellä luontaisesti esiintyvät petokaloista ahven ja hauki. Muita petokaloja ei järvessä tiedetä esiintyvän. Tuusjärvelle suositeltavia istutuslajeja ovat mm. hauki ja ankerias. Keskeinen keino petokalakantojen voimistamisessa on kalastuksen ohjaus, jotta turvataan riittävän vahvat petokalakannat. Tuusjärvellä tärkeimmät petokalalajit ovat hauki ja yli 15 cm:n mittainen ahven. Ahvenen osalta kalastusta tulisikin alkuvaiheessa kohdentaa nimenomaan pienikokoisiin yksilöihin, ja suuret petoahvenet tulisi vapauttaa takaisin vesistöön. Toki myös isompia ahvenia voi ottaa järveltä saaliiksi, mutta hyvinkin maltillisesti, jotta pyynti ei osaltaan edesauta järven ahvenkannan kääpiöitymistä, vaan järveen muodostuisi riittävän voimakas petoahvenkanta, joka osaltaan auttaisi järven kalakannan tasapainon ylläpitämisessä. Jotta petokalojen predaatiota saadaan kohdennettua suurempikokoisiin särkikaloihin (lahna/pasuri), tulisi hauen kohdalla miettiä kalastuksen ohjausta. Hauen kohdalla Tuusjärvellä olisikin hyvä ottaa käyttöön alamitta, jotta järvelle saadaan turvattua riittävän vahva haukikanta. Sopiva alamitta hauelle olisikin esim. 40 cm. Myös isoja haukia tulisi suojella, sillä suurten haukien suojelu on ensiarvoisen tärkeää niiden suuren lisääntymispotentiaalin ja hyvälaatuisten poikasten tuottokyvyn takia, sekä siksi, että ne ovat ainoita kaloja kalayhteisössä, jotka pystyvät käyttämään ravinnokseen suurikokoista (yli 15 cm) lahnaa, pasuria, suutareita ja ruutanoita. Tämä tavoite saavutetaan asettamalla hauelle ns. välimitta. Tämä tarkoittaa käytännössä mittaa, jota pienemmät kuin myös suuremmat kalat tulisi vapauttaa takaisin vesistöön. Sopiva välimitta-asetus voisi olla esim cm. Tämä tarkoittaisi siis käytännössä sitä, että saaliiksi saisi ottaa ainoastaan tuohon väliin asettuvia kaloja. Tällä turvattaisiin niin pienten haukien kasvua, kuin myös suurten haukien olemassaoloa. Lisäksi haukikanta, joka sisältää suuria yksilöitä, säätelee itse itseään. Mikäli suuret hauet poistetaan kalayhteisöstä, yhteisöstä poistuu itseään haukikantaa säätelevä peto, mikä voi johtaa pienten haukien määrän huomattavaan kasvuun. Nykyisen kalastuslain puitteissa ko. toimenpidettä ei ole kuitenkaan vielä mahdollista suorittaa Kymijoen vesi ja ympäristö ry 9
12 määräyksenä, mutta uuden, vuonna 2016 vahvistettavan kalastuslain puitteissa myös välimittamääräyksen asettaminen järville on mahdollista. Nykyisen lain puitteissa ko. toimenpide voidaan asettaa voimaan ainoastaan suosituksena. 3.2 SEURANTA Seuranta on tärkeä osa-alue jokaisessa kunnostusprojektissa. Yleisesti tehokalastusten jälkeen on tärkeää seurata kalaston rakenteen tilan kehitystä. Riittävä särkikalojen väheneminen ilmenee mm. näkösyvyyden kasvuna ja järven ravinne- ja levämäärien laskuna. Seurantaa voi tehdä mm. hoitokalastusten saaliiden rakennetta ja määrää seuraamalla, sekä seuraamalla lajisuhteiden määrien muutoksia verkkokoekalastuksin. Tuusjärvellä tilannetta tulee tarkkailla, ja mikäli kalakannan rakenteessa tapahtuu selkeitä muutoksia, on perusteltua harkita teho- ja hoitokalastusten aloittamista, jos katiskapyynti ei muokkaa riittävästi kalakannan rakennetta, tai katiskapyyntiä ei järjestetä lainkaan. VIITTEET Berg, S., Jeppesen, E. & Sondergaard, M Pike (Esox lucius L.) stocking as a biomanipulation tool. 1. Effects on the fish population in Lake Lyng, Denmark. Hydrobiologia 342/343: Brooks, J.L & Dodson, S.I Predation, body size, and composition of plankton. Science 150: Horppila, J. & Kairesalo, T Impacts of bleak (Alburnus alburnus) and roach (Rutilus rutilus) on water quality, sedimentation and internal nutrient loading. Hydrobiologia 243/244: Horppila, J., Peltonen, H., Malinen, T., Luokkanen, E. & Kairesalo, T. 1998: Top-down or bottom-up effects by fish: issues of concern in biomanipulation lakes. Restoration Ecology 6: Sammalkorpi, I. & Horppila, J Ravintoketjukunnostus. Teoksessa Järvien kunnostus. Ympäristöopas. Ulvi, T. & Lakso, T.(toim) Suomen ympäristökeskus. Helsinki. Sarvilinna, A. & Sammalkorpi, I Rehevöityneen järven kunnostus ja hoito. Ympäristöopas. Suomen ympäristökeskus. Helsinki. 10 Kymijoen vesi ja ympäristö ry
ONKAMAANJÄRVEN HOITOKALASTUSSUUNNITELMA
ONKAMAANJÄRVEN HOITOKALASTUSSUUNNITELMA Kymijoen vesi ja ympäristö ry:n tutkimusraportti no 280/2014 Markku Kuisma SISÄLLYS 1 TAUSTAA 1 1.1 TARPEEN ARVIOINTI 1 1.2 SUUNNITTELUSSA HUOMIOITAVAA 2 2 ONKAMAANJÄRVEN
Puruveden Ristilahden kalastorakenne syksyllä 2014. Tarmo Tossavainen, Biotalouden keskus, Karelia-ammattikorkeakoulu, 18.07.
Puruveden Ristilahden kalastorakenne syksyllä 2014 Tarmo Tossavainen, Biotalouden keskus, Karelia-ammattikorkeakoulu, 18.07.2015, 58 diaa 1 TIIVISTELMÄ Karelia-ammattikorkeakoulun Biotalouden keskus teki
Suosituksia Pieksäjärven hoitokalastuksen toteuttamiseksi lähivuosina
Tutkimusraportti 16/2017 2.2.2017 Suosituksia Pieksäjärven hoitokalastuksen toteuttamiseksi lähivuosina Nab Labs Oy Heikki Alaja Sisällys 1 Johdanto... 1 2 Vesistö... 1 3 Hoitokalastuksen tarve... 1 3.1